MAEZTU PEREZ (EH Bildu, 2014-11-27):
Beraz, egoera horri aurre egiteko, jatorria oso ondo identifikatu behar da jakiteko zer-nolako erantzunak eman behar diren.
Eta goaz guretzako garrantzitsua dena aztertzera, zergatik ematen diren hiru baldintza horiek eta zer-nolako erantzunak eman behar zaien.
Lehenengo eta behin, pobrezia egoera. Krisi sozio-ekonomiko, ekologiko, energetiko eta baloreen krisi testuinguru honetan, gero eta pertsona gehiago bazterketa egoeran. Gaur egun Euskal Autonomia Erkidegoan populazioaren % 16a bazterketa egoeran eta populazioaren % 40a gutxi gora behera bazterketa sozialean egoteko arriskuan.
435.000 pertsona hemen, Euskadin ere, egoera honetan bazterketa soziala egoteko arriskuan. Eta horietatik, ditugun datuen arabera, 100.000 pertsona inguru pobrezia energetikoa pairatzen. Alegia, negu honetan hemen ere, Euskadin ere, hainbat pertsona erabaki behar izango dute berogailua piztu edo janaria erosi, argindarra piztu edo arropa erosi. Hemen ere erabaki horiek hartu behar izango dituzte.
Beraz, pobrezia egoera orokor batek ekartzen digu pobrezia energetikoaren ondorio zehatza. Baina ez dugu ahaztu behar eredu energetikoaren egoera zeresan handia duelako pobrezia energetikoan ere. Oligopolio baten eskuetan bost enpresa handien eskuetan dagoen eredu energetikoa.
Energia, argindarra, oinarrizko baliabide izan beharrean eta gure bizitzan hori izan beharko litzateke oinarrizko baliabide bat delako, funtsezkoa delako energia eta kasu konkretu honetan argindarra, oinarrizko baliabide izan beharrean, produktu bat bihurtu delako, enpresa gutxi batzuek etekinak ateratzeko edo etekinak hobetzeko erabiltzen duten produktu bat.
Testuinguru honetan argindarraren prezioak etengabe igotzen egon den krisi testuinguru honetan, energi elektrikoa komertzializatzen duten enpresak 21.600.000.000 euro gehiago irabazi dute, azken bost urteetan 21.600.000.000 gehiago.
Euskadin azken sei urtetan argindarraren faktura % 60a igo da. Honek dira Energiaren Euskal Erakundearen datuak, 2013ko energia ereduaren egoeraren txostenean argitaratutako datuak, % 60a. Krisi testuinguru batean hainbat familia eta hainbat pertsona gero eta diru-sarrera murritza edo gutxiago duten egoera baten faktura energetikoa % 60a igo da. Beraz, langileei, pertsonei, herritarrei dirua kendu enpresa konkretu batzuei etekinak bermatzeko edo igotzeko.
Eta azken berezitasuna edo azken elementu garrantzitsuena pobrezia energetikoa aztertzerako orduan: Etxebizitzen egoera. Hainbat etxebizitzek,  batzuk zaharrak direlako eta beste batzuk burbuila inmobiliarioaren testuinguruan egin zirelako, ez dute beharrezkoa den edo tenperatura egoki bat lortzeko beharrezkoa izan beharko litzatekeen isolamendu termikoa. Berez pobrezia egoera orokorra, eredu energetikoa eta etxebizitzen isolamendu termikoaren gabezia horiek dira kontutan hartu behar diren hiru elementu.
Beraz, egoera hau konpontzeko aztertu behar diren edo konpondu behar diren hiru elementu. Ezin da soilik ikusi pobrezia egoeratik, ezin da soilik ikusi eredu energetikoaren ikuspuntutik, ezin da soilik ikusi etxebizitza egoera teknikoetatik edo isolamendu termikoaren faltarengatik.
Horregatik, Alderdi Sozialistarekin batera sinatu dugun erdibideko testua lau puntu zehatzekin. 1. puntua aurtengo otsailean onartutakoan berrezten dugun puntua eta hortik aurrera irtenbide edo erantzun zehatzak emateko proposamena. Alde batetik, ziurtatzea ez dela negu honetan familia bati edo pertsona bati argindarra, ura edo gasa mozten bere egoera ekonomikoarengatik. Lehenengo neurri zehatza.
Bigarrena, txosten bat eskatzen diogu Eusko Jaurlaritzari. Energia Euskal Erakundeari, Enplegu eta Arlo Sozialeko Departamentuarekin batera, txosten zehatz bat egitea. Zergatik eskatzen diogu hori? Askotan eta arlo askotan gertatzen delako ikusten ez dena ematen duelako ez dela existitzen eta errealitate hau existitzen da pobrezia energetikoarena eta nahi dugu da datu zehatzak jakitea benetan zelako errealitatearen aurrean gauden jakiteko. Guretzako funtsezkoa da ere txosten zehatz bat egitea pobrezia energetikoaren inguruan eta horregatik testu honetan eskatzen dugulako.
Eta azkenik, Rojo andreak esan duen bezalaxe, 4. puntu bat Alderdi Popularrak bere zuzenketan jasotakoa eta lehen aipatu dudan etxebizitzen isolamendu termikoaren gabeziari aurre egiteko beharrezkoak diren obrak egin ahal izateko dirulaguntza zehatzak.
Beraz, hau da gure proposamena. Uste dugu zuzenketetan jasotzen zenaren orokorrena jasotzen zela Eusko Alderdi Jeltzaleena izan ezik eta uste dut azaldu behar dela zergatik ez dagoen jasota, behintzat gure aldetik zergatik ez dugun jaso eta oso argi egingo dut berba.
Ez dugu ulertzen zergatik pobrezia energetikoaren inguruan ari garenean eta hemen neurri zehatzak hartu ahal direnean, zergatik bost puntu duen zuzenketa batek lau puntu zergatik Espainiara begira egiten diren eta Espainiako Gobernuari eskaera zehatzak soilik egiten?
Lehen esan dut, hiru elementu daude hemen: Pobrezia egoera, eredu energetikoa eta etxebizitzen isolamendua termikoaren gabezia. Herritarrei esan behar diegu ezin dugula egin ezer hiru elementu horietan eta Estatu espainolari eskatu behar diogula neurri zehatzak hartzeko? Eta hemen ez?
Guk uste dugu hemen ere hartu ahal direla...
...ezer hiru elementu horietan eta Estatu espainolari eskatu behar diogula neurri zehatzak hartzeko? Eta hemen ez?
Guk uste dugu hemen ere hartu ahal direla eta gure zuzenketan ondo jasota daudela.